এই ধরনের ধর্ষকের মূল লক্ষ্য থাকে অসহায়কে খেলো করা, অত্যাচার করা এবং কষ্ট দেওয়া। তারা তাদের ক্রোধকে শারীরিক নির্যাতন এবং অশ্লীল ভাষা প্রয়োগের মাধ্যমে প্রকাশ করে। এই ধরনের ধর্ষকদের জন্য ধর্ষণ শিকারকে হীন করার একটি অস্ত্র, যা ধর্ষকের অনুভূতি প্রকাশের সর্বশেষ হাতিয়ার। এই ধরনের ধর্ষক চিন্তা করে, নির্যাতিতাকে শায়েস্তা করতে ধর্ষণই সর্বশেষ কার্যকরী ভূমিকা রাখবে।

ক্রোধমূলক ধর্ষণের প্রকৃতি হচ্ছে শারীরিক ভাবে কঠোর নির্যাতন করা হয় এবং নির্যাতনের সময় অত্যধিক বল প্রয়োগ করে নির্যাতিতাকে পরাস্ত করা হয়। এই ধরনের নির্যাতনকারী শিকারকে টানাহেঁচড়া করে, আঘাত করে, মাটিতে ধাক্কা দিয়ে ফেলে দেয়, কোনো কিছুর সাহায্যে প্রহার করে, তার পোশাক ছিন্ন-বিচ্ছিন্ন করে ফেলে এবং ধর্ষণ করে।

ধর্ষকামমুলক ধর্ষক
বারবারির বিশেষ প্রকারভেদ
ক্রোধ ধর্ষক
ক্ষমতা ধর্ষক